KOMISSION ASETUS (ETY) N:o 2868/93,
annettu 20 päivänä lokakuuta 1993,
hedelmä- ja vihannesalalla ostohintoihin sovellettavien muuntokertoimien vahvistamisesta annetun asetuksen (ETY) N:o 3587/86 liitteen X muuttamisesta omenien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestyksestä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 638/93(2), ja erityisesti sen 16 artiklan 4 kohdan,
sekä katsoo, että
komission asetuksen (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 2610/93(4), liitteessä X vahvistetaan ostohintojen mukautuskertoimet omenoille, jotka ovat erilaisia kuin perushinnan vahvistamisessa käytetyt,
komission keräämät tiedot osoittavat, että Gala-lajikkeen tuotantohinnat ovat yhtä korkeat tai korkeammat kuin hinnat, joita käytetään perushinnan vahvistamiseen; Gala-lajikkeen muunnoksilla on käytännössä samat ominaisuudet, ja ne olisi siksi ryhmitettävä kyseisen lajikkeen kanssa,
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään sanat "Gala ja sen muunnokset" sanan "Elstar" jälkeen asetuksen (ETY) N:o 3587/86 liitteen X "Omenat" a kohdan "lajike" ensimmäisessä luetelmakohdassa.
2 artikla
Tämä asetus tulee voimaan seitsemäntenä päivänä sen jälkeen. kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 1993.